
	РЕПУБЛИКА СРБИЈА
ЗАШТИТНИК ГРАЂАНА
361-689/ 19
Б е о г р а д
	
	

	дел.бр. 2072  датум 7.2.2020.
	
	



Заштитник грађана, Београд, Делиградска 16, на основу чл. 66. и 75. став 1., у вези са чланом 74. став 1.  Закона о државним службеницима („Сл. гласник РС“, бр. 79/2005, 81/2005 - испр., 83/2005 - испр., 64/2007, 67/2007 - испр., 116/2008, 104/2009, 99/2014, 94/2017 и 95/2018), члана 3. став 2, члана 5 ст. 3. и  4. и чл. 6. и 7. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19),  члана 5. ст. 1. 2. и 3.  Правилника о попуњавању радних места у Служби Заштитника грађана број: 363-242/2019 дел. број 6423 од 11.11.2019. године и Одлуке о попуњавању положаја, у Стручној служби Заштитника грађана број 361-684 /19, дел. број 36000 од 3.12.2019. године, оглашава 

ИНТЕРНИ КОНКУРС ЗА ПОПУЊАВАЊЕ ПОЛОЖАЈА  У СТРУЧНОЈ СЛУЖБИ ЗАШТИТНИКА ГРАЂАНА
I Датум оглашавања: 07. фебруар 2020. године.  Датум истека рока за пријављивање је 18. фебруар 2020. године.
II Орган у коме се радна места попуњавају:  Заштитник грађана, Београд, Делиградска бр. 16. 

III Положај који се попуњава: Помоћник генералног секретара – Сектор за опште послове - положај у другој групи, одређен под редним бројем 23. Правилника о унутрашњем уређењу и систематизацији радних места у Служби Заштитника грађана број: 363-241/2019 дел.број 6417 од 01.03.2019.

Опис послова:  Планира, организује и надзире рад у Сектору, старајући се о благовременом и стручном извршавању радних задатака запослених, обезбеђује да се све активности у Сектору одвијају по плану и утврђеним приоритетима и по потреби отклања слабости или недостатке који се појаве у раду, организује стручне и консултативне састанке Сектора и пружа стручну помоћ запосленима у Сектору у вези са извршавањем послова, сарађује са Заштитником и заменицима Заштитника и руководиоцима других организационих јединица у поступку решавања притужби и у поступку израде годишњег и посебних извештаја Заштитника, припрема извештаје о раду Сектора.
Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање 9 година радног искуства у струци или 7 година радног искуства у струци од којих најмање 2 године на руководећим радним местима или 5 година радног искуства на руководећим радним местима, као и потребне компетенције за обављање послова радног места.

У изборном поступку проверавају се: 

Опште функционалне компетенције и то:
1) Организација и рад државних органа РС – провера ће се вршити путем теста.
2) Дигитална писменост - провера ће се вршити практичним радом на рачунару или увидом у доказ о знању рада на рачунару.
3)   Пословна комуникација – провера ће се вршити писменим путем.


Посебне функционалне компетенције у одређеној области рада за радно место Помоћник генералног секретара - у Сектору за опште послове: 

[bookmark: _Hlk13557579][bookmark: _GoBack]1) Послови руковођења- општи, стратегијски и финансијски менаџмент
2) Послови управљања људским ресурсима- управљање људским ресурсима базирано на компетенцијама
3) Послови јавних набавки-методологија за припремну и израду плана јавних набавки

Провера ће се вршити усменим путем.

- Понашајне компетенције (Управљање информацијама; Управљање задацима и остваривање резултата; Оријентација ка учењу и променама; Изградња и одржавање професионалних односа; Савесност, посвећеност и интегритет; Управљање људским ресурсима; Стратешко управљање) проверавају се путем интервјуа базираног на компетенцијама.
- Интервју са конкурсном комисијом (процена мотивације за рад на радном месту и прихватање вредности државних органа).

Трајање рада на положају и место рада: рад на положају траје пет година, а место рада је Београд, Делиградска 16.

IV Рок за подношење пријава: Рок за подношење пријава је 8 дана од дана оглашавања конкурса на интернет презентацији и огласној табли Заштитника грађана и почиње да тече наредног дана од дана објављивања на  интернет презентацији и огласној табли Заштитника грађана. 

V Право учешћа: Право учешћа на интерном конкурсу имају државни службеници запослени у Стручној служби Заштитника грађана за које је по основу вредновања радне успешности утврђено да су у последња два узастопна вредновања радне успешности превазишли очекивања, као и државни службеници који су већ на положају, којима је протекло време на које су постављени, који су поднели оставку на положај или којима је положај укинут, ако су похађали програм обуке у складу са чланом 45. став 4. Закона о државним службеницима („Сл. гласник РС", бр. 79/2005, 81/2005 - испр., 83/2005 - испр., 64/2007, 67/2007 - испр., 116/2008, 104/2009, 99/2014, 94/2017 и 95/2018).

VI Пријава на конкурс: 
             
Пријава на интерни конкурс врши се на Обрасцу пријаве који је доступан на интернет презентацији Заштитника грађана. Пријава на конкурс мора бити својеручно потписана. Ако се пријава подноси електронским путем, на месту које је предвиђено за потпис уноси се име и презиме кандидата, а кандидат пријаву потписује пре почетка прве фазе изборног поступка.

Приликом предаје пријаве на интерни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Шифра пријаве уноси се у образац пријаве након што комисија састави списак кандидата међу којима се спроводи изборни поступак. 

Докази који се прилажу уз образац пријаве су: писани доказ о знању рада на рачунару. Кандидати који уз образац пријаве доставе писани доказ о знању рада на рачунару биће ослобођени провере компетенције „Дигитална писменост“ изузев уколико комисија одлучи да се приложени доказ не може прихватити као доказ којим се кандидат ослобађа од провере опште компетенције „Дигитална писменост“. 

Адреса на коју се подносе пријаве: Пријава на интерни конкурс, која је доступна на интернет презентацији Заштитника грађана,  може се поднети електронским путем на мејл: pisarnica@zastitnik.rs или непосредно на адресу Заштитник грађана, 11000 Београд, Делиградска бр. 16, са назнаком „За  интерни конкурс”. 

VII Лице које је задужено за давање обавештења:  у периоду од 10–12 часова, Дарија Милановић, телефон 011 2068-170.

VIII Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци. 
IX  Докази које прилажу кандидати који су успешно прошли фазе изборног поступка, пре интервјуа са Конкурсном комисијом: дипломе којом се потврђује стручна спрема; доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); доказа о радном искуству у струци (потврде, решења, уговори и други акти из којих се може утврдити на којим пословима и са којом стручном спремом је стечено радно искуство); исправе којима се доказује право учешћа на интерном конкурсу (решење о радној успешности којим је утврђено да су у последња два узастопна вредновања радне успешности превазишли очекивања, или решење о постављењу на положај, или решење о престанку рада на положају, да су похађали програм обуке из члана 45. став 4. Закона о државним службеницима).

 Докази се достављају на наведену адресу Заштитник грађана, са назнаком „За интерни конкурс - попуњавање положаја - Помоћник генералног секретара - у Сектору опште послове - положај у другој групи.

Сви докази који се прилажу морају бити на језику и писму који је у службеној употреби државних органа Републике Србије, тако да се уз исправу састављену на страном језику прилаже прописани оверен превод на српски језик.

 Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

 Државни службеник који се пријављује на конкурс, подноси решење о распоређивању или премештају на радно место у органу у коме ради или решење да је нераспоређен, уместо уверења о држављанству и извода из матичне књиге рођених. 

Кандидати који су успешно прошли фазе изборног поступка биће позвани да, у року од пет радних дана од дана пријема обавештења, доставе наведене доказе који се прилажу у конкурсном поступку. Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу за подношење пријаве.

Одредбом члана 9. и члана 103. Закона о општем управном поступку („Службени гласник РС“, бр. 18/2016) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Потребно је да учесник конкурса, у обрасцу пријаве на конкурс наведе за коју се од предвиђених могућности опредељује, да орган прибави податке о којима се води службена евиденција или да ће то кандидат учинити сам.

 Документи о чињеницама о којима се води службена евиденција су: уверење о положеном државном стручном испиту за рад у државним органима, односно уверење о положеном правосудном испиту, извод из матичне књиге рођених, уверење о држављанству.

Информације о материјалима за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

  
XI Датуми место  провере компетенција учесника у изборном поступку:
[bookmark: _Hlk13227440]Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести почев од 24. 02. 2020. године, у просторијама Заштитника грађана у Београду, Делиградска бр.16, о чему ће учесници конкурса бити обавештени на контакте (бројеве телефона и електронску адресу), које наведу у својим пријавама. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.

XI Трајање радног односа:
Рад на положају траје пет година.

Напомена: Неблаговремене, недопуштене, неразумљиве или непотпуне пријаве биће одбачене решењем. 

 Овај оглас објављује се на интернет презентацији и огласној табли Заштитника грађана.



            
	ЗАШТИТНИК ГРАЂАНА

